Ruth Lagesen

Ruth Lagesen
(født 10. august 1914 i Bagn i Valdres,
død 7. april 2005 i Larvik)
var en norsk pianist og dirigent.Rolf Gupta, Ruth Lagesen, nekrolog i Aftenposten (27.4.2005).Maud Hurum, Ruth Lagesen, nekrolog i Aftenposten (26.4.2005)

Hun studerte fra 1933 hos Mary Barratt Due,
Nils Larsen (pianist) og Erling Westher i Oslo, og kunne
debutere i Universitetets Aula i 1935 med 
Filharmonisk Selskaps Orkester.  Etter videre studier
i Brussel og London 1938 bosatte hun seg i Larvik hos
Treschow på Fritzøehus.  Etter krigen etablerte hun byens
Cæciliaforening 1945 og ble leder for NRKs juniororkester
1947-51.  Lagesen var ofte i NRK som solist med
Kringkastingsorkestret og ble også vist ved TV-kanaler
i utlandet.  Hun markerte seg i 1949 som landets første kvinnelige orkesterdirigent. Hun var kjent for en rekke store oppføringer av bl.a. Händels Messias og Bachs pasjoner. I 1977 dirigerte hun Bachs Juleoratorium fra Kongsberg kirke i tre programmer i NRK Fjernsynet.

Etter studier  i Paris
hos Nadia Boulanger og Eugène BigotBeste kvinnelige dirigent jeg har hatt i VG (15.4.1957) 1955-57, forøvrig
sammen med Mikis Theodorakis fikk hun dirigenteksamen og ble musikklærer ved
Eik lærerskole.  Hun etablerte 
Musikkens Venner i Tønsberg og Larvik såvel som Larvik Guttekor og
Musikkselskap.  Hun forestod det kongebeskyttede Robert Riefling-seminaret 1968 og 1969.  Som dirigent har hun
ledet Oslo Filharmoniske Orkester, Bergen Filharmoniske Orkester, Kringkastingsorkestret og Trondheim kammerorkester.
Lagesen var i styret for Operahøgskolen.
Så sent som i 1993 foreleste hun ved Norges musikkhøgskole om
Grieg og hans verk for klaverstudenter.
 Utmerkelser 
 Vestfold fylkeskommunes Kunstnerpris 1981

 Referanser 

Kategori:Norske klassiske pianister
Kategori:Norske dirigenter
Kategori:Alumni fra Barratt Due musikkinstitutt
Kategori:Personer fra Sør-Aurdal kommune
Kategori:Personer fra Larvik kommune
Kategori:Fødsler i 1914
Kategori:Dødsfall i 2005